

**"Қазақстан Республикасының орман заңнамасын бұзудан келтірілген залалдың мөлшерін есептеуге арналған базалық ставкаларды бекіту туралы" Қазақстан Республикасы Үкіметінің 2007 жылғы 31 мамырдағы № 441 қаулысына өзгеріс пен толықтыру енгізу туралы**

***Күшін жойған***

Қазақстан Республикасы Үкіметінің 2020 жылғы 8 желтоқсандағы № 834 қаулысы. Күші жойылды - Қазақстан Республикасы Үкіметінің 2023 жылғы 6 қарашадағы № 977 қаулысымен

      Ескерту. Күші жойылды - ҚР Үкіметінің 06.11.2023 № 977 (алғашқы ресми жарияланған күнінен кейін қолданысқа енгізіледі) қаулысымен.

      Қазақстан Республикасының Үкіметі ҚАУЛЫ ЕТЕДІ:

      1. "Қазақстан Республикасының орман заңнамасын бұзудан келтірілген залалдың мөлшерін есептеуге арналған базалық ставкаларды бекіту туралы" Қазақстан Республикасы Үкіметінің 2007 жылғы 31 мамырдағы № 441 (Қазақстан Республикасының ПҮАЖ-ы, 2007 ж., № 17, 193-құжат) қаулысына мынадай өзгеріс пен толықтыру енгізілсін:

      көрсетілген қаулымен бекітілген Қазақстан Республикасының орман заңнамасын бұзудан келтірілген залалдың мөлшерін есептеуге арналған базалық ставкаларда:

      "3. Жеке және заңды тұлғалардың жердің барлық санаттарында Қазақстан Республикасының Қызыл кітабына енгізілген өсімдіктерді заңсыз өндіргені, дайындағаны, зақымдағаны немесе жойғаны үшін" деген бөлімде:

      реттік нөмірі 1-жол мынадай редакцияда жазылсын:

      "

|  |  |  |
| --- | --- | --- |
| 1 | Ағаштың, бұтаның, лиананың әрбір данасы үшін:  1) өсуін тоқтату дәрежесіне жеткізбей зақымданған кезде  2) жойылған немесе өсуін тоқтату дәрежесіне дейін зақымданған кезде | 500,0  1000,0 |

|  |  |
| --- | --- |
|  | "; |

      мынадай мазмұндағы 4-бөліммен толықтырылсын:

      "4. Қалалар немесе елді мекендер шегінде өсетін ағаштар мен бұталарды заңсыз кескені, зақымдағаны немесе жойғаны үшін

|  |  |  |
| --- | --- | --- |
| **Р/с №** | **Ағаштар мен бұталардың тұқымы** | **айлық есептік көрсеткіштермен алғанда бір ағаш үшін залалды өтеу мөлшері** |
| **ағаштар мен бұталардың жасы, жыл** |
| **10-ға дейін** | **11-ден 20-ға дейін** | **21-ден 30-ға дейін** | **31-ден және одан жоғары** |
| 1 | Қарағай | 15 | 25 | 35 | 45 |
| 2 | Шыршаның барлық түрі | 15 | 25 | 35 | 45 |
| 3 | Самырсын | 15 | 25 | 35 | 45 |
| 4 | Балқарағай | 17 | 27 | 37 | 47 |
| 5 | Ағаш тектес арша | 14 | 24 | 34 | 44 |
| 6 | Емен, шаған | 60 | 70 | 80 | 90 |
| 7 | Үйеңкі, шегіршін, жөке | 10 | 20 | 30 | 40 |
| 8 | Қайың | 12 | 22 | 32 | 42 |
| 9 | Көктерек, ағаш тектес тал, терек | 10 | 20 | 30 | 40 |
| 10 | Грек жаңғағы, шекілдеуік жаңғақ | 50 | 60 | 70 | 80 |
| 11 | Өрік, ақ қараған, алша, долана, шие, жиде, шетен, алхоры, мойыл, тұт ағашы, орман алма ағашы | 10 | 20 | 30 | 40 |
| 12 | Арша, төсенішті самырсын | 12 | 22 | 32 | 42 |
| 13 | Сары қараған, бұта тектес талдар, шырғанақ, басқа да бұталар | 9 | 19 | 29 | 39 |

|  |  |
| --- | --- |
|  | ". |

      2. Осы қаулы алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *А. Мамин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК